Lionel Messi

Lionel Andrés Messi meyalo te Leo Messi, (pilotutu 24 Juni 1997) yito tawu ngota olahragawan ta hemoyitohu bali profesional asali lo lipu Argentina, masa botiya yito-yitohe to klub Ligue 1 Paris Saint-Germain wawu boli tiyo olo kaputeni lo tim nasional Argentina. Tiyo botiya hetangula lotawu taa moyitohe lo bali hebati da'a ngowanggubu duniya meyalo taa latunga ngohilaya'o masa. Te Messi ma lo'ohama 7 (pitu) penghargaan Ballon d'Or, wolomo Sapatu Hulawa lo Eropa, wawu to taawunu 2020 pilopotatapuliyo to Ballon d'Or Dream Team. Te Messi lohihewo yito-yitohe to klub bacelona, wawu maa lo'otapu 34 (tolo pula wopato) piala, to wolotaliyo 10 (mopulu) piala La Liga, 7 (pitu) piala Copa del Rey wawu 4 (wopato) Liga Champions UEFA. Tiyo ta dihu-dihu rekor gol ngohuntuwa to La Liga (474 gol), gol ngohuntuwa to'u ngosembo to La Liga wawu Eropa (50 gol). Tiyo olo maa lo'otapu 750 gol ngohilaya'o karir seniorliyo to klub wawu negara.

Pilotutu to Argentina, te Messi loheyi ode Spanyol wawu lotiwayito wolo barcelona to umuru 13 taawunu, wawu loyitohu bungaliyo wolo tim utama to hulalo Oktober 2004 to umuru 17 taawunu. To sembo 2008-2009, tiyo lo'oyiyo olo Barcelona lo'otapu gelar treble u bungaliyo olo klub Barcelona. To sa'ati boyito, te Messi lo'otapu Ballon d'Or bohuliyo openu umuruliyo boheli 22 lo taawunu.

 Awali lotutumulo 
Te Messi pilotutu to Rosario, Provinsi Santa Fe, tiyamoliyo Jorge Horácio Messi, hemokalaja to pabiriki lo wuwate wawu tiiloliyo Celia María Cuccittini.  Wonu modudu'a wali liyamoliyo, tiyo lonto Ancona, kota tuwawu to Italia, sababu tiyombuliyo, Angelo Messi, loleleyangi ode Argentina taawunu 1883. Te Messi owutata mongolola'i dulota, te Rodrigo wawu Matias, wawu ta buwa ngota, ti Maria Sol. To umuru 5 lo tawunu, te Messi hemoyitohu bali ode klub Grandoli, klub lokal u hepo'olato liyamoliyo. Taawunu 1995 te Messi maa lotiwayito wolo Newell's Old Boys, klub lo bali to kambunguliyo, Rosario. 

 Referensi 

Dalala:Tawu